આજનું શિક્ષણ આ સઘળાં  ફૂલોને કહી દો  યુનિફોર્મમાં આવે પતંગિયાઓને પણ કહી  દો સાથે દફ્તર લાવે  મન ફાવે ત્યાં  માછલીઓને  આમ નહીં તરવાનું સ્વીમિંગ પૂલના સઘળા નિયમોનું પાલન કરવાનું  દરેક  કૂંપળને  કોમ્પ્યુટર  ફરજિયાત  શીખવાનું લખી જણાવો  વાલીઓને  તુર્ત  જ ફી ભરવાનું  આ  ઝરણાંઓને  સમજાવો  સીધી  લીટી  દોરે કોયલને પણ  કહી  દેવું  ના  ટહુકે  ભરબપ્પોરે  અમથુ  કૈં  આ વાદળીઓને  એડમિશન  દેવાનું ડોનેશનમાં  આખ્ખે  આખ્ખું   ચોમાસું   લેવાનું  એક નહીં  પણ  મારી  ચાલે  છે અઠ્ઠાવન સ્કૂલો ‘આઉટડેટ’  થયેલો વડલો  મારી  કાઢે  છે ભૂલો -કૃષ્ણ દવે